《次粹之见寄韵 其二》
明代·祁顺

左官荒徼称闲行，懒把词章作楚声。五斗折腰惭靖节，一言知己慕鬷明。

画蛇岂在能安足，待兔那堪久辍耕。亦欲乘风问真宰，宦途巇险几时平。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。